מונדיאל 2014

מונדיאל 2014 הוא הטורניר ה-20 של גביע העולם בכדורגל. הטורניר נערך בברזיל בפעם השנייה בתולדותיה, לאחר שאירחה לפני כן את הטורניר ב-1950. משחק הפתיחה בין ברזיל לבין קרואטיה התקיים ב-12 ביוני 2014. במשחק הגמר, שנערך ב-13 ביולי 2014, ניצחה גרמניה את ארגנטינה בתוצאה 1–0 וזכתה בתואר בפעם הרביעית בתולדותיה. זה היה המונדיאל הראשון שבו נעשה שימוש בטכנולוגיית קו השער ובספריי נעלם. חאמס רודריגס מקולומביה, שסיים גם בתואר מלך השערים, כבש שער אחד לפחות בכל אחד ממשחקי נבחרת קולומביה בכדורגל. דבר שלא קרה מאז ז'אירזיניו הברזילאי במונדיאל 1970. ברזיל נבחרה לארח את המונדיאל ב-30 באוקטובר 2007, לאחר שהוחלט כי הטורניר ייערך בדרום אמריקה, וברזיל הייתה המדינה היחידה שהגישה מועמדות. זהו הטורניר הראשון שנערך בדרום אמריקה מאז מונדיאל 1978 שנערך בארגנטינה השכנה. כל המדינות הדרום-אמריקאיות שאירחו את המונדיאל (אורוגוואי, צ'ילה וארגנטינה) עשו זאת רק פעם אחת עד כה. ברזיל היא המדינה החמישית שאירחה שני טורנירים. בכך היא הצטרפה למקסיקו, איטליה, צרפת וגרמניה. מכירת הכרטיסים לטורניר החלה ב-20 באוגוסט 2013, כעשרה חודשים לפני מועד פתיחת הטורניר. ערך מורחב – ההפגנות בברזיל (2013) בציבור הברזילאי נרשמו ביקורות, התנגדויות, מחאות, הפגנות ושביתות בשנים 2013 ו-2014 על רקע אירוח המונדיאל. נטען שהממשלה צריכה להפנות את סכומי הכסף הגדולים שהושקעו בהכנות לטורניר כדי להקל על המצב הסוציו-אקונומי בברזיל, ולא להקמה ולשיפוץ של אצטדיונים בעלויות גבוהות. אצטדיוני הכדורגל במונדיאל 2014   סאו פאולו בלו הוריזונטה פורטו אלגרה ברזיליה קויאבה קוריטיבה פורטלזה מנאוס נאטאל רסיפה סלבדור ריו דה ז'ניירו לפי חוקי פיפ"א, מספר הערים המארחות הוגבל ל-10 בלבד. אך ברזיל הגישה בקשה לפיפ"א לאפשר ל-12 ערים לקחת חלק באירוח הטורניר. 17 ערים בברזיל הביעו עניין לקחת חלק באירוח המשחקים, ומתוכן נבחרו 12 ערים: ריו דה ז'ניירו, סאו פאולו, בלו הוריזונטה, פורטו אלגרה, ברזיליה, קויאבה, קוריטיבה, פורטלזה, מנאוס, נטאל, רסיפה וסלבדור. מועמדותן של בלם, קמפו גרנדה, פלוריאנופוליס, גויאניה וריו ברנקו נדחתה. להלן רשימת האצטדיונים שאירחו את המשחקים: ערך מורחב – מוקדמות מונדיאל 2014 כמו בטורנירים הקודמים של גביע העולם בכדורגל, גם הפעם שלבי המוקדמות התחלקו לפי היבשות השונות, בהן התחרו 167 נבחרות על 31 מקומות, בנוסף לברזיל המארחת שהעפילה אוטומטית: אופ"א (אירופה): 53 נבחרות שהתמודדו על 13 מקומות ב-9 בתים AFC (אסיה): 43 נבחרות שהתמודדו על 4.5 מקומות ב-2 בתים CONMEBOL (דרום אמריקה): 9 נבחרות שהתמודדו על 4.5 מקומות בבית אחד CONCACAF (צפון אמריקה): 35 נבחרות שהתמודדו על 3.5 מקומות ב-6 בתים CAF (אפריקה): 52 נבחרות שהתמודדו על 5 מקומות ב-10 בתים OFC (אוקיאניה): 11 נבחרות שהתמודדו על 0.5 מקומות בבית אחד פיפ"א: העפלה אוטומטית של נבחרת ברזיל בשלב הבתים נרשמו הפתעות רבות. בין היתר, נבחרת איטליה, אלופת מונדיאל 2006 ונבחרת ספרד, אלופת מונדיאל 2010 ומנצחת גמר היורו 2012, הודחו כבר בשלב זה. ברזיל המארחת ומקסיקו עלו לשמינית הגמר, בעוד שקרואטיה וקמרון (שסיימה בלא נקודות ועם שער בודד) הודחו. הדחתה של ספרד, זוכת מונדיאל 2010, הייתה הפעם השלישית בארבעת הטורנירים האחרונים שבה אלופת העולם מודחת בשלב הבתים של הטורניר שלאחר מכן. במונדיאל 2002 הודחה צרפת (זוכת מונדיאל 1998), ובמונדיאל 2010 הודחה איטליה (זוכת מונדיאל 2006). ההדחה התקבלה בספרד בהפתעה גדולה לאור הישגיה הרבים של הנבחרת בשנים שקדמו למונדיאל, לרבות זכייה במונדיאל 2010, כאמור, וכן זכייה בשתי אליפויות אירופה רצופות ב-2008 ו-2012. נבחרת קולומביה סיימה לראשונה בהיסטוריה במקום הראשון בשלב הבתים, כשניצחה בשלושת משחקיה. נבחרת יוון רשמה העפלה ראשונה בתולדותיה לשלב שמינית גמר המונדיאל, כאשר בתוספת הזמן של משחקה השלישי, כבשה מבעיטת עונשין מ-11 מטר את שער הניצחון מול חוף השנהב. נבחרת קוסטה ריקה הפתיעה וסיימה ראשונה בבית זה, בו יתר הנבחרות היו אלופות עולם לשעבר–היא עשתה זאת לאחר ניצחונות על נבחרות אורוגוואי ואיטליה, ותיקו מול אנגליה. נבחרות איטליה ואנגליה הודחו בעקבות 2 הפסדים (איטליה לאורוגוואי ולקוסטה ריקה, ואנגליה לאורוגוואי ולאיטליה). זוהי הפעם השנייה ברציפות בה הודחה נבחרת איטליה בשלב הבתים, וזאת לאחר זכייתה בגביע העולם ב-2006. במשחק בין איטליה לאורוגוואי נשך לואיס סוארס מאורוגוואי את ג'ורג'יו קייליני ובעקבות זאת הורחק לארבעה חודשים מכל פעילות ול-9 משחקי נבחרת. נבחרות צרפת ושווייץ עלו לשלב שמינית הגמר בדומה למונדיאל 2006, שגם אז שובצו לאותו הבית ועלו ממנו. המשחק הבולט באותו בית היה ניצחונה של צרפת על שווייץ 2–5, לאחר שכבר הובילה 0–5. שער נוסף של צרפת נפסל כיוון שהובקע שבריר שנייה לאחר שריקת הסיום. נבחרת ארגנטינה פתחה את המונדיאל במאזן מושלם של ניצחונות, כאשר בכל אחד מהמשחקים הבקיע קפטן הנבחרת ליונל מסי. ניגריה עלתה גם היא לשלב שמינית הגמר לאחר תיקו עם איראן, ניצחון על בוסניה והרצגובינה והפסד מול ארגנטינה. בית זה נפתח בניצחון 4–0 של גרמניה על פורטוגל, כאשר תומאס מילר כובש שלושער. בנוסף, במשחק שהסתיים בתוצאה 2-2 בין נבחרות גרמניה וגאנה, מירוסלב קלוזה כבש את שערו ה-15 במונדיאלים בכל הזמנים, ובכך השתווה לרונאלדו שהיה עד אז מחזיק שיא הכיבושים בתולדות גביע העולם. בהמשך המונדיאל, במשחק המינייראסו, הוסיף קלוזה שער נוסף ובכך הפך למלך השערים של המונדיאלים בכל הזמנים. בלגיה, בדומה לנבחרות הולנד, קולומביה וארגנטינה, סיימה את שלב הבתים עם מאזן מושלם של 9 נקודות מ-3 משחקים. הנבחרת הנוספת שהעפילה מבית זה לשמינית הגמר הייתה אלג'יריה, שעשתה זאת בפעם הראשונה בתולדותיה. במונדיאל 2014, נערכו חמש הארכות בשלב שמינית הגמר–מתוכן שתיים נגררו עד לדו-קרב בעיטות עונשין. זהו שיא חדש למספר הארכות בשלב זה, כאשר השיא הקודם, היה ארבע הארכות (מונדיאל 1990). בנוסף, לראשונה בהיסטוריה של המונדיאל, כל שמונה העולות לרבע הגמר היו אלו שסיימו במקום הראשון בשלב הבתים. נבחרות קולומביה וקוסטה ריקה העפילו בפעם הראשונה בתולדותיהן לשלב רבע הגמר של המונדיאל. גרמניה העפילה בפעם הרביעית ברציפות לשלב חצי הגמר, והיא הנבחרת הראשונה שעושה זאת בתולדות המונדיאל. ארגנטינה הצליחה להעפיל לחצי הגמר בפעם הראשונה מאז מונדיאל 1990. במשחק בין ברזיל לקולומביה ניימאר נפצע על ידי חואן סונייגה בדקה ה-88 וסיים את חלקו במונדיאל. במשחק בין הולנד לקוסטה ריקה שנגרר להארכה, טים קרול, שוערה השני של הולנד, נכנס בדקה ה-121 רגע לפני דו-קרב בעיטות ההכרעה במהלך שתוכנן מראש, עצר שני פנדלים ועזר להולנד להעפיל לחצי הגמר. ערך מורחב – מינייראסו במשחק בין ברזיל לגרמניה ספגה ברזיל את התבוסה הגדולה ביותר בתולדותיה במונדיאלים מאז ומעולם, וכן הפסדה הגדול ביותר אי פעם בכל מסגרת שהיא (לצד הפסדה לאורוגוואי בתוצאה 0–6 ב-18 בדצמבר 1920), כאשר הייתה בפיגור של 0–5 כבר בדקה ה-29 והפסידה בסיכומו של דבר 7-1. כמו כן, צמד השערים של טוני קרוס הוא הצמד המהיר ביותר שנכבש במונדיאלים (בהפרש של 69 שניות), והוא השחקן היחיד בהיסטוריה שכבש צמד ובישול נגד ברזיל במונדיאל. במשחק המקביל, בין ארגנטינה לבין הולנד, גברה ארגנטינה בתוצאה 4–2 על הולנד בדו-קרב בעיטות עונשין, וזאת לאחר שההארכה הסתיימה בתוצאה 0–0. במשחק על המקום השלישי, בין הולנד לברזיל, ניצחה הולנד בתוצאה 3–0. ערך מורחב – גמר מונדיאל 2014 בשחזור תוצאת משחק הגמר של מונדיאל 1990, גרמניה ניצחה את ארגנטינה 1–0 בהארכה וזכתה בתואר גביע העולם הרביעי בתולדותיה, ובפעם הראשונה מאז איחוד גרמניה. השחקנים נבחרו על ידי הגולשים באתר הרשמי של פיפ"א. הסמליל כולל 3 ידיים האוחזות זו בזו. הסמליל הוצג לראשונה במהלך המונדיאל הקודם, ב-2010 בדרום אפריקה. ערך מורחב – קמע גביע העולם בכדורגל ארמדילו הוא בעל חיים בסכנת הכחדה בברזיל. הוא נבחר לשמש כקמע במונדיאל על מנת להעלות את המודעות בעולם בנושא הגנתו מפני הכחדה. בנוסף, הוא מתקפל לצורת כדור כדי להתגונן מפני טורפים. הוא הוצג על ידי שחקן העבר רונאלדו. שם הקמע נבחר בהצבעה על ידי אוהדים. ההצבעה ארכה שלושה חודשים והשם שנבחר הוא פוּלֵקוֹ (Fuleco), שזכה ל-1.7 מיליון הצבעות והועדף על השמות זוזקו ואמיג'ובי. השם פולקו הוא הלחם של המילים כדורגל (Futebol) ואקולוגיה (Ecologia). ערך מורחב – בראזוקה כדור המשחק של המונדיאל שנוצר על ידי אדידס, קרוי בראזוקה, הכינוי המקומי בברזיל למישהו או משהו בעלי מאפיינים ברזילאיים. צבעי הכדור מסמלים את צמידי המשאלות הצבעוניים הנענדים בברזיל. שמו של הכדור נבחר בספטמבר 2012 לאחר הצבעה של מיליוני אוהדים בברזיל. שירם של פיטבול וג'ניפר לופז "(We Are One (Ole Ola", ושירה של שאקירה, "(Dare (La La La", נבחרו להיות השירים הרשמיים של המונדיאל. גם בשנת 2010 הוציאה שאקירה את שיר המונדיאל הרשמי "(Waka Waka (This Time for Africa". שני שיריה זכו להצלחה עולמית ואף נכללו באלבום, One Love, One Rhythm. נבחרת ישראל לא העפילה למונדיאל לאחר שסיימה במקום השלישי בביתה במוקדמות מונדיאל 2014. בעקבות סיפוח חצי האי קרים היו דיווחים כי ישראל עשויה להחליף את נבחרת רוסיה (שסיימה במקום הראשון בבית המוקדם של ישראל) אם היא תושעה מהטורניר, אך לבסוף תסריט זה לא התרחש. משחקי המונדיאל שודרו בישראל בערוץ הראשון (גם ב-HD), ערוץ 2 (רשת), ערוץ 33, ספורט 5 HD וספורט 1 HD. שידרו את המשחקים מברזיל יורם ארבל ודני נוימן, מאיר איינשטיין ואברהם גרנט ונדב יעקבי ומוטי איוניר. משחקים ספורים שודרו מאולפן בישראל על ידי שדרנים ופרשנים אחרים. ביומו השני של המונדיאל נפתח מבצע שובו אחים ביהודה ושומרון, שהתפתח למבצע צוק איתן ברצועת עזה, שהחל יום לפני משחק חצי הגמר הראשון. עקב האירועים, המונדיאל זכה לכיסוי תקשורתי נמוך יחסית במהדורות החדשות ולעיתים קרובות שידורי המשחקים נקטעו לטובת עדכוני חדשות דחופים. במהלך שלב חצי הגמר, פיפ"א אסרה על רשות השידור, זכיינית שידור המשחקים שנותרו במונדיאל, לשדר בפינת המרקע את כתוביות התרעות פיקוד העורף על ירי רקטות, בטענה ששידור כזה מפר את תנאי החוזה בדבר זכויות השידור של המשחקים. בשל כך, שודר חצי הגמר והמשחק על המקום השלישי בערוץ הראשון ובערוץ ה-HD של רשות השידור ללא התרעות פיקוד העורף, ובמקביל שודרו המשחקים בערוץ 33 עם ההתרעות; עם זאת, משחק הגמר שודר בערוץ הראשון ובערוץ ה-HD יחד עם התרעות פיקוד העורף, למרות האיסור של פיפ"א, מחשש לביטחון הציבור. בעקבות פעילות במשרד התקשורת ובכנסת לסגירת רשות השידור במהלך שנת 2015 איימו עובדי הרשות לשבש את שידורי המשחקים, וזאת לאור הצלחת שידור מונדיאל 2010 בערוץ הראשון - אז משחק הגמר זכה למדרוג של 37% בממוצע, והגיע ל-42% ברגעי השיא. אולם לבסוף הוחלט לשדר את משחקי המונדיאל כסדרם ללא שיבושים. השידורים נצפו אף בכמה מדינות ערב, בשל היותם חלופה חינמית לצפייה בתשלום במדינות מסוימות. לבסוף הוחלט לסגור את רשות השידור, ומונדיאל זה היה לאחרון ששודר על-ידי הערוץ הראשון ורשות השידור, שלוש שנים לפני סגירתם ב-14 במאי 2017. על-אף המצב הביטחוני, ישראלים רבים המשיכו לצפות במונדיאל. במשחק הגמר ששודר בערוץ 1 בין גרמניה לארגנטינה צפו 1.4 מיליון צופים והוא זכה לרייטינג ממוצע של 36.7% ו-38.4% בשיא. מעל ל-10,000 ישראלים הגיעו למגרשים עצמם בברזיל לצפות במשחקים. אתר האינטרנט הרשמי של מונדיאל 2014 מונדיאל 2014, ברשת החברתית פייסבוק אתי אפללו, מדינה על כדורים, באתר כלכליסט, 3 באפריל 2014 שלושת הראשונות כמערב גרמניה. יהונתן קינן, ‏ברזיל 2014: כל האצטדיונים, כל העלויות - ולו"ז המשחקים, באתר גלובס, 12 ביוני 2014 מתוך אתר פיפ"א "ספרד, המסיבה נגמרה": אלופת העולם בהלם מההדחה מהמונדיאל, באתר nrg‏, 19 ביוני 2014 עוזי דן, סיכום שמינית הגמר: הרמה ירדה, הדרמה זינקה, באתר הארץ, 2 ביולי 2014 מונדיאל 2014: גרמניה בחצי הגמר, באתר ynet, 4 ביולי 2014 סוניגה לניימאר: "מעריץ אותך ומקווה שתחלים במהרה", באתר ynet, 6 ביולי 2014 אוריאל דסקל, מהלך של מונדיאל, באתר כלכליסט, 6 ביולי 2014 לואיז בכה: "מבקש סליחה מהעם הברזילאי", באתר ynet, 9 ביולי 2014 לוגו 2014 הושק בדרום אפריקה, באתר nrg‏, 9 ביולי 2010 Fuleco wins name game, באתר פיפ"א, 26 בנובמבר 2012 ג'ק בל, ניו יורק טיימס, הכירו את "ברזוקה" - הכדור הרשמי של המונדיאל, באתר הארץ, 5 בדצמבר 2013 אסף נבו, ‏המנוני המונדיאל בברזיל: פיטבול וג'יי לו או שאקירה?, באתר ‏מאקו‏, 10 באפריל 2014 איציק יצחקי‏, דיווח: "ישראל עשויה לשחק במונדיאל במקום רוסיה", באתר וואלה, 21 במרץ 2014 דיווח: נבחרת ישראל עשויה לשחק במונדיאל אם רוסיה תענש על-ידי האו"ם, באתר ynet, 21 במרץ 2014 לי-אור אברבך, ‏עובדי רשות השידור החשיכו מסך; המונדיאל בסכנה?, באתר גלובס, 26 במאי 2014 לי-אור אברבך, ‏הניצחון האמיתי של המונדיאל: 42% רייטינג לערוץ 1 ברגע השיא, באתר גלובס, 12 ביולי 2010 לי-אור אברבך, ‏באירופה דורשים מרשות השידור התחייבות לשידור המונדיאל, באתר גלובס, 5 ביוני 2014 נתי טוקר, לאחר האיום בשלילת זכויות - עובדי ערוץ 1 לא ישבשו את שידורי המונדיאל, באתר TheMarker‏, 5 ביוני 2014 תמורה לאגרה? לבנון רואה מונדיאל בעברית, באתר ynet, 19 ביוני 2014 רועי קייס, מונדיאל בערוץ 1 במצרים: 'כיף לגנוב מישראל', באתר ynet, 3 ביולי 2014 נתי טוקר, שיאי הרייטינג לא נשברו: 1.4 מיליון צופים בגמר המונדיאל, באתר TheMarker‏, 14 ביולי 2014 ישראל במקום השני בכמות התיירים שיגיעו לברזיל, באתר ONE‏, 13 במאי 2014 לירן שבתאי (ברזיל) וטל שורר, צינור לילה, המדינה ה-33: מה מחפשים יותר מ-10,000 ישראלים במונדיאל?, באתר nana10‏, 23 ביוני 2014(הקישור אינו פעיל, 22 ביולי 2021)